கேள்வி: நாகமலைத் துர்க்கம் என்பது என்ன?
பதில்: நாகமலைத் துர்க்கம் அல்லது நாகமலைக் கோட்டை என்பது தமிழ்நாட்டில் உள்ள ஒரு கோட்டையாகும். கிபி 15 ம் நூற்றாண்டில் விஜயநகரப் பேரரசின் செஞ்சி நாயக்க மன்னர்களால் கட்டப்பட்டது.இது கிருஷ்ணகிரி மாவட்டம், ஜெகதேவி-பர்கூர் நெடுஞ்சாலையில் ஜெகதேவியிலிருந்து 4 கி.மீ. தொலைவில் சாலையின் வலப்பக்கம் உள்ளது. மலையின் உச்சியில் கோட்டை அரண்களும், இடிபாடுகளுடைய பல கட்டடங்களும், சுனைகளும் காணப்படுகின்றன. இம்மலைக்கோட்டை 2599 அடி உயரமுடையது. கிருட்டிணகிரி, தர்மபுரி மாவட்டங்களில் உள்ள பாராமகால் என்றழைக்கப்படும் பன்னிரண்டு கோட்டைகளில் இது ஒன்றாகும்.தகடூர் வரலாறும் பண்பாடும், இரா.இராமகிருட்டிணன்.பக் 305 .